18 Οκτωβρίου, 2024

**ΔΕΛΤΙΟ ΤΥΠΟΥ**

ΕΤΗΣΙΟΙ ΕΘΝΙΚΟΙ ΛΟΓΑΡΙΑΣΜΟΙ: **ΜΕΙΖΩΝ ΑΝΑΘΕΩΡΗΣΗ ΓΙΑ ΤΑ ΕΤΗ 1995-2022 ΚΑΙ ΑΝΑΘΕΩΡΗΜΕΝΗ ΕΚΤΙΜΗΣΗ ΓΙΑ ΤΟ ΕΤΟΣ 2023**

**Ρυθμός Ανάπτυξης 2,6%**

Ο ρυθμός ανάπτυξης της οικονομίας το 2023 είναι θετικός και υπολογίζεται σε 2,6% σε πραγματικούς όρους (μετρήσεις όγκου). Σε τρέχουσες τιμές, η ποσοστιαία μεταβολή του Ακαθάριστου Εγχώριου Προϊόντος (ΑΕΠ) ανέρχεται στο 6,5%.



Όσον αφορά την προσέγγιση παραγωγής για τον υπολογισμό του ΑΕΠ, σε μετρήσεις όγκου, ο θετικός ρυθμός ανάπτυξης οφείλεται κυρίως στους τομείς: "Ενημέρωση και Επικοινωνία", "Ξενοδοχεία και Εστιατόρια", "Μεταφορά και Αποθήκευση", “Κατασκευές" και "Χονδρικό και Λιανικό Εμπόριο, Επισκευή μηχανοκινήτων οχημάτων και Μοτοσικλετών" (Πίνακας 1).

|  |
| --- |
| **Πίνακας 1: Ακαθάριστο Εγχώριο Προϊόν (ΑΕΠ) - Προσέγγιση Παραγωγής** |
| **NACE Rev.2** | **ΑΕΠ σε Τρέχουσες Τιμές**  | **ΑΕΠ σε Μετρήσεις Όγκου** |
| Κατανομή της ακαθάριστης προστιθέμενης αξίας (%) | Ευρώ (εκατομμύρια) | Μεταβολή (%) | Ευρώ (εκατομμύρια) | Μεταβολή (%) |
| **2023** | **2023** | **2023/2022** | **2023** | **2023/2022** |
| **Ακαθάριστο Εγχώριο Προϊόν (ΑΕΠ)**  | **100,0** | **31.340,0** | **6,5** | **26.964,4** | **2,6** |
| **A** | 1,3 | 369,5 | 6,8 | 291,5 | 0,9 |
| **B** | 0,2 | 52,5 | 22,2 | 44,8 | 9,9 |
| **C** | 4,9 | 1.362,5 | 7,5 | 1.082,0 | 2,4 |
| **D** | 1,0 | 286,8 | 9,7 | 100,3 | 6,6 |
| **E** | 0,7 | 193,8 | 7,2 | 166,1 | 3,3 |
| **F** | 5,0 | 1.393,3 | 8,7 | 1.336,2 | 2,9 |
| **G** | 12,0 | 3.312,1 | -5,4 | 2.944,2 | 1,3 |
| **H** | 5,4 | 1.487,1 | 3,5 | 1.334,6 | 4,2 |
| **I** | 6,3 | 1.742,0 | 18,7 | 1.345,8 | 13,1 |
| **J** | 11,2 | 3.089,9 | 10,5 | 3.207,6 | 7,9 |
| **K** | 10,1 | 2.790,2 | 13,9 | 1.838,5 | -1,1 |
| **L** | 10,2 | 2.833,2 | 6,2 | 2.584,7 | 0,8 |
| **M** | 7,3 | 2.025,3 | -0,1 | 1.766,4 | -3,0 |
| **N** | 2,6 | 719,1 | 8,5 | 673,1 | 5,3 |
| **O** | 8,4 | 2.322,7 | 9,9 | 1.920,5 | 1,6 |
| **P** | 5,5 | 1.530,8 | 2,6 | 1.467,4 | 0,7 |
| **Q** | 4,3 | 1.177,6 | 3,7 | 1.139,6 | 2,3 |
| **R** | 1,5 | 405,7 | 5,9 | 384,0 | 2,3 |
| **S** | 1,4 | 374,2 | 7,1 | 352,5 | 3,9 |
| **T** | 0,8 | 210,8 | 1,6 | 189,6 | 1,6 |
| **Φόροι μείον επιχορηγήσεις** | - | 3.660,8 | 9,4 | 3.238,9 | 2,9 |
|  |  |  |   |  |   |

**Οικονομικές δραστηριότητες:**

**Α:** Γεωργία, Δασοκομία Και Αλιεία

**B:** Ορυχεία και λατομεία

**C:** Μεταποίηση

**D:** Παροχή Ηλεκτρικού Ρεύματος, Φυσικού Αερίου, Ατμού και Κλιματισμού

**E:** Παροχή Νερού, Επεξεργασία Λυμάτων, Διαχείριση Αποβλήτων και Δραστηριότητες Εξυγίανσης

**F:** Κατασκευές

**G:** Χονδρικό και Λιανικό Εμπόριο˙ Επισκευή Μηχανοκίνητων Οχημάτων και Μοτοσικλετών

**H:** Μεταφορά και Αποθήκευση

**I:** Δραστηριότητες Υπηρεσιών Παροχής Καταλύματος και Υπηρεσιών Εστίασης

**J:** Ενημέρωση και Επικοινωνία

**K:** Χρηματοπιστωτικές και Ασφαλιστικές Δραστηριότητες

**L:** Διαχείριση Ακίνητης Περιουσίας

**M:** Επαγγελματικές, Επιστημονικές Και Τεχνικές Δραστηριότητες

**N:** Διοικητικές και Υποστηρικτικές Δραστηριότητες

**O:** Δημόσια Διοίκηση και Άμυνα· Υποχρεωτική Κοινωνική Ασφάλιση

**P:** Εκπαίδευση

**Q:** Δραστηριότητες Σχετικές με την Ανθρώπινη Υγεία και την Κοινωνική Μέριμνα

**R:** Τέχνες, Διασκέδαση και Ψυχαγωγία

**S:** Επιδιόρθωση Αγαθών Νοικοκυριών και Άλλες Δραστηριότητες

**Τ:** Δραστηριότητες νοικοκυριών ως εργοδοτών

|  |
| --- |
| **Πίνακας 2: Ακαθάριστο Εγχώριο Προϊόν (ΑΕΠ) - Προσέγγιση Δαπανών** |
| **Είδος Δαπάνης** | **ΑΕΠ σε Τρέχουσες Τιμές**  | **ΑΕΠ σε Μετρήσεις Όγκου** |
| Ευρώ (εκατομμύρια) | Μεταβολή (%) | Ευρώ (εκατομμύρια) | Μεταβολή (%) |
| **2023** | **2023/2022** | **2023** | **2023/2022** |
| **Ακαθάριστο Εγχώριο Προϊόν (ΑΕΠ)**  | **31.340,0** | **6,5** | **26.964,4** | **2,6** |
| Δημόσια κατανάλωση  | 5.816,2 | 10,6 | 4.850,9 | 2,2 |
| Ιδιωτική κατανάλωση | 18.702,7 | 9,8 | 16.713,3 | 6,0 |
| Ακαθάριστος σχηματισμός κεφαλαίου | 6.429,1 | 4,0 | 5.494,7 | 1,8 |
| Εξαγωγές αγαθών και υπηρεσιών | 30.405,7 | 1,1 | 26.902,7 | 0,1 |
| *Μείον:*  Εισαγωγές αγαθών και υπηρεσιών | 30.013,7 | 3,1 | 27.188,0 | 1,7 |
|   |   |   |   |   |



**ΜΕΘΟΔΟΛΟΓΙΚΕΣ ΠΛΗΡΟΦΟΡΙΕΣ**

**Σκοπός**

Ο σκοπός της [μείζονος αναθεώρησης](https://library.cystat.gov.cy/NEW/Note_for_the_Revision_of_National_Accounts_for_2018-2022_EL-181024.pdf) των Εθνικών Λογαριασμών για την περίοδο 2018-2022 οφείλεται στις αλλαγές σε πηγές και μεθόδους και στις τακτικές αναθεωρήσεις. Οι κύριες αλλαγές σε πηγές και μεθόδους, για την περίοδο 2018-2022, σχετίζονται με τις εργασίες για τα σημεία δράσης από τον προγραμματισμένο κύκλο επαλήθευσης για την κατάρτιση του ΑΕΠ/ΑΕΕ, συμπεριλαμβανομένης της ενσωμάτωσης της απογραφής πληθυσμού και κατοικιών 2021 και της έρευνας οικογενειακού προϋπολογισμού 2023, και τις αλλαγές στις Στατιστικές Δημοσίων Οικονομικών. Οι τακτικές αναθεωρήσεις για τα έτη 2021 και 2022 οφείλονται κυρίως στα επικαιροποιημένα στοιχεία που λαμβάνονται από τις στατιστικές Ισοζυγίου Πληρωμών και στην αντικατάσταση των προκαταρκτικών εκτιμήσεων με τελικά στοιχεία από τις ετήσιες οικονομικές έρευνες και διοικητικές πηγές για το 2022.

Η εκτίμηση του ΑΕΠ για το έτος 2023, εννέα μήνες μετά το τέλος του έτους αναφοράς, είναι να παρέχει καλύτερη εκτίμηση του ρυθμού ανάπτυξης της κυπριακής οικονομίας, παρέχοντας παράλληλα πληροφορίες για τις κύριες μεταβλητές της προσέγγισης παραγωγής, δαπάνης και εισοδήματος.

**Υπολογισμός και Μεθοδολογία**

Το επίπεδο του ΑΕΠ στην Κύπρο καθορίζεται από τις προσεγγίσεις παραγωγής και δαπανών, ενώ για την προσέγγιση εισοδήματος πραγματοποιείται έμμεσος υπολογισμός όσον αφορά το λειτουργικό πλεόνασμα.

Οι Ετήσιοι Εθνικοί Λογαριασμοί παράγονται σε τρέχουσες τιμές, τιμές όγκου και τιμές προηγούμενου έτους, δημοσιεύονται και διαβιβάζονται στη Eurostat δύο και εννέα μήνες μετά το τέλος του έτους αναφοράς.

Οι Ετήσιοι Εθνικοί Λογαριασμοί καταρτίζονται σύμφωνα με το Ευρωπαϊκό Σύστημα Λογαριασμών (ΕΣΛ 2010) όπως ορίζεται στον κανονισμό (ΕΕ) αριθ. 549/2013 του Ευρωπαϊκού Κοινοβουλίου και του Συμβουλίου της 21ης Μαΐου 2013.

***Προσέγγιση παραγωγής***

Ο υπολογισμός του ΑΕΠ βασίζεται κυρίως στα αποτελέσματα των ετήσιων οικονομικών ερευνών και των τριμηνιαίων βραχυπρόθεσμων δεικτών της Στατιστικής Υπηρεσίας, σε διοικητικές πηγές, στα στοιχεία της Γενικής Κυβέρνησης και σε προσαρμογές που υπολογίζονται με βάση το Ευρωπαϊκό Σύστημα Λογαριασμών 2010 (ΕΣΛ 2010).

***Προσέγγιση δαπανών***

Ο υπολογισμός του ΑΕΠ βασίζεται στα στοιχεία υπολογισμού της Ιδιωτικής και Δημόσιας Κατανάλωσης, των Ακαθάριστων Επενδύσεων Πάγιου Κεφαλαίου, της μεταβολής των αποθεμάτων και του εξωτερικού ισοζυγίου αγαθών και υπηρεσιών (Εξαγωγές μείον Εισαγωγές).

***Προσέγγιση εισοδήματος***

Ο υπολογισμός του ΑΕΠ είναι το άθροισμα των εισοδημάτων του συνόλου της οικονομίας και αποτελείται από το εισόδημα εξαρτημένης εργασίας, φόροι επί της παραγωγής και των εισαγωγών μείον επιδοτήσεις και το ακαθάριστο λειτουργικό πλεόνασμα συμπεριλαμβανομένου του μεικτού εισοδήματος.

**Πηγή Στοιχείων**

Για την παραγωγή εκτιμήσεων των Ετήσιων Εθνικών Λογαριασμών, τα ακόλουθα δεδομένα εισάγονται στο σύστημα υπολογισμού:

- βραχυπρόθεσμοι οικονομικοί δείκτες κατά οικονομική δραστηριότητα,

- διοικητικά δεδομένα,

- ετήσιες οικονομικές έρευνες,

- στοιχεία Γενικής Κυβέρνησης,

- στοιχεία Ιδιωτικής και Δημόσιας Κατανάλωσης,

- στοιχεία Ακαθάριστων Επενδύσεων Πάγιου Κεφαλαίου,

- μεταβολή των αποθεμάτων,

- εξωτερικό ισοζύγιο αγαθών και υπηρεσιών,

- δείκτες τιμών.

***Για περισσότερες πληροφορίες:***

Πύλη Στατιστικής Υπηρεσίας, υπόθεμα [Εθνικοί Λογαριασμοί](https://www.cystat.gov.cy/el/SubthemeStatistics?s=45)

[CYSTAT-DB](https://cystatdb.cystat.gov.cy/pxweb/el/8.CYSTAT-DB/8.CYSTAT-DB__National%20Accounts__) (Βάση Δεδομένων)

[Προκαθορισμένοι Πίνακες](https://www.cystat.gov.cy/el/KeyFiguresList?s=45) (Excel)

[Μεθοδολογικές Πληροφορίες](https://www.cystat.gov.cy/el/MethodologicalDisplay?s=45)

*Επικοινωνία*

Δημήτρης Ιωάννου: Τηλ:+35722605128, Ηλεκτρ. Ταχ.: dioannou@cystat.mof.gov.cy